KBANK ทุ่มเงิน 300 ล้านหยวน ลุยตั้งบ.ย่อยในจีน ให้บริการเทคโนโลยีสารสนเทศบริษัทในเครือ
KBANK ทุ่มเงิน 300 ล้านหยวน ลุยตั้งบ.ย่อยในจีน ให้บริการเทคโนโลยีสารสนเทศบริษัทในเครือ
19 มิ.ย. 2563

ธนาคารกสิกรไทย จำกัด (มหาชน) หรือ KBANK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ ที่ประชุมคณะกรรมการบริษัทฯ ครั้งที่ 11/2562 เมื่อวันที่ 28 พ.ย.62 มีมติอนุมัติการจัดตั้ง KASIKORN VISION INFORMATION TECHNOLOGY CPMPANY LIMITED ขึ้นในประเทศจีน โดยบริษัท กสิกร วิชั่น จำกัด ถือหุ้นในสัดส่วน 100% นั้น
ขณะนี้ KASIKORN VISION INFORMATION TECHNOLOGY CPMPANY LIMITED ได้รับอนุญาตจากธนาคารแห่งประเทศไทยให้เป็นบริษัทลูกนอกกลุ่ม Solo Consolidation ของธนาคารแล้วเมื่อวันที่ 10 มี.ค.63 และได้จดทะเบียนจัดตั้งบริษัทแล้วเสร็จเมื่อวันที่ 17 มิ.ย.63 ด้วยทุนจดทะเบียน 300,000,000 หยวน เพื่อให้บริการงานด้านเทคโนโลยีสารสนเทศแก่บริษัทในกลุ่มธุรกิจทางการเงินธนาคารกสิกรไทย